Παραγωγή υλικού για τη διδασκαλία των ουσιαστικών στην Ελληνική ως Γ2
Creators: name: Κοτσαμπατσακίδου, Φανή Χαράλαμπου
Publisher: name: Aristotle University of Thessaloniki
Year: 2017
Subjects: Ελληνική ως Γ2
Διδακτικό υλικό
Ονοματική κλιτική μορφολογία
Greek as L2
Teaching material
Nominal inflection

description: Η παρούσα εργασία αρθρώνεται γύρω από δύο άξονες: α. ένα θεωρητικό και β. έναν εφαρμοσμένο. Στον θεωρητικό άξονα παρουσιάζονται παραδοσιακές αλλά και πιο σύγχρονες γλωσσοδιδακτικές προσεγγίσεις (Γραμματοκεντρική προσέγγιση, Επικοινωνιακή προσέγγιση, Διδασκαλία μέσω Επεξεργασίας, Εστίαση στον Τύπο, Μάθηση μέσω Δεδομένων) με σκοπό μία συνδυαστική γλωσσική διδασκαλία που στοχεύει στην αποτελεσματική εκμάθηση των ουσιαστικών στην Ελληνική ως Γ2 από αλλόγλωσσους μαθητές. Επιπλέον, αποσαφηνίζονται οι κατηγοριοποιήσεις που έχουν προταθεί για τα νεοελληνικά ουσιαστικά σύμφωνα με θεωρητικές μελέτες και νεοελληνικές γραμματικές, ενώ αναλύονται και διάφορες παράμετροι που σχετίζονται με την κατάκτηση και τη διδασκαλία των ουσιαστικών στην Ελληνική ως Γ2. Τέλος, επιχειρείται μία περιγραφή και επεξηγηματική ανάλυση του διδακτικού υλικού που προτείνεται στη συνέχεια. Στον εφαρμοσμένο άξονα παρουσιάζεται το γλωσσοδιδακτικό υλικό που έχει δημιουργηθεί με βάση τις θεωρητικές αρχές των γλωσσοδιδακτικών προσεγγίσεων που αναλύθηκαν στο πρώτο μέρος της εργασίας και με βάση τα λάθη και τα προβληματικά σημεία των αλλόγλωσσων μαθητών όσον αφορά την ελληνική ονοματική κλίση. Το υλικό αυτό αποσκοπεί στην ενίσχυση της ελληνομάθειας αλλόφωνων μαθητών/ μαθητριών ηλικίας 6-12 ετών Α1 και Α2 επιπέδου ως προς το γραμματικό φαινόμενο της κλίσης των ουσιαστικών της Ελληνικής. Απαρτίζεται από θεωρία, γραμματικούς κανόνες, κλιτικούς πίνακες, ασκήσεις και ποικίλες δραστηριότητες με σκοπό την εμπέδωση της σωστής χρήσης των υπό εξέταση ουσιαστικών.
description: The aims of this study are (a) to discuss the theoretical descriptions of the nominal inflection classes of Modern Greek and (b) to provide teaching material for the nominal classes in L2 Greek. The present MA thesis is structured in two main parts: a. the theoretical part and b. the applied part. The theoretical part contains a presentation of traditional and current teaching approaches (Traditional Grammar Approach, Communicative Approach, Processing Instruction, Focus on Form, Data Driven Learning), that can be used for an effective learning of Greek nouns by non-native speakers. In addition, the categorizations of nouns in Modern Greek, according to theoretical studies and grammars, are clarified and various parameters, related to the acquisition and teaching of the nouns in L2 Greek, are analyzed. Finally, a description and explanatory analysis of the teaching material proposed below is made. The applied part contains a presentation of the teaching material, which is constructed in the framework of the theoretical principles of the teaching approaches analyzed in the first part of the thesis and is based on the students’ mistakes and problematic points regarding Greek nominal inflection. The aim of this material is to improve non-native Greek speaking students’ mastering of the Greek nominal inflection. The students are beginners (A1 and A2 level) and 6-12 years old. The teaching material consists of theory, grammatical rules, exercises and various teaching activities.